kardosdrur/scandi-wiki huggingface dataset:
Benedikt Höwedes

Benedikt Höwedes (født 29. februar 1988 i Haltern, Vesttyskland) er en tysk fodboldspiller, der spiller som forsvarsspiller hos Juventus FC, udlejet fra Bundesliga-klubben Schalke 04. Han har spillet for Schalke hele sin seniortid.

Höwedes' første kamp i Schalke-trøjen var et Champions League-opgør mod norske Rosenborg BK den 3. oktober 2007.

Landshold 
Höwedes har (pr. april 2018) spillet 44 kampe og scoret to mål for Tysklands A-landshold, og har spillet på ungdomsniveau for landet på både U-18, U-19, U-20 og U-21 niveau. Han repræsenterede Tyskland ved EM i 2012, og VM i 2014, hvor tyskerne ved sidstnævnte vandt guld.

Eksterne henvisninger 

Fodboldspillere fra Tyskland
Fodboldspillere fra FC Schalke 04
Verdensmestre i fodbold
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Christian Pander

Christian Pander (født 28. august 1983 i Münster, Vesttyskland) er en tysk fodboldspiller, der spiller som venstre back. Han har gennem karrieren repræsenteret henholdsvis Schalke 04 og Hannover 96.

Landshold 
Pander står noteret for to kampe for Tysklands landshold. Hans debut kom den 22. august 2007 i et opgør mod arvefjenden England, hvor han tilmed scorede det ene mål i den tyske sejr på 2-1.

Eksterne henvisninger 

Fodboldspillere fra Tyskland
Fodboldspillere fra FC Schalke 04
Personer fra Münster
Henry Nielsen (atlet)

Holger Henry Nielsen, (2. oktober 1910, Aalborg – 18. november 1969, Hillerød) var en dansk løber og tidligere verdensrekordholder på 3000 meter.

Henry Nielsen voksede op i Nørresundby. Han var regnet for Danmarks største talent i løb og havde været i Finland 1929 og 1930 for at lære at træne. Han vandt sit første danske mesterskab på 5000 m i 1930 som medlem i AIK Aalborg og blev for dette af dagbladet Politiken kåret til »Årets Fund« i dansk idræt. Han stillede derefter op for københavnerklubben Sparta IF 1931-1933, men vendte tilbage til sin fødeby 1934, han valgte da at løbe for fodboldklubben »Velo« i Nørresundby, som oprettede en atletikafdeling, sandsynligvis med ham som eneste medlem. Han afsluttede sin karriere som medlem af Københavns Idræts Forening.

Henry Nielsen satte som den første danske løber verdensrekord. Det skete på 3000 meter ved et stævne på Olympiska stadion i Stockholm 24. juli 1934, hvor han besejrede  verdensrekordindehaveren, Janusz Kusociński fra Polen, og satte nyt verdensrekord med 8.18.3. Han mister sin verdensrekord til finnen Gunnar Höckert, som 16. september 1936 i Stockholm forbedrer rekorden med 3,6 sekunder. I Torino  vandt han også den første dansker en medalje ved det aller første EM 1934 ved at blive nummer 3 på 10.000 meter. Hans bedste tid på 5000 meter 14.52.6 blev sat samme år. Han fik BT’s guld 1934.

Henry Nielsen deltog i OL i Berlin på 5000 meter, han kom ikke videre fra indledende heat tiden 15.25.0 rakte til en 13. plads.
Han vandt ni dansk mesterskaber. Henry Nielsen ville leve af sin idræt, men det tillod amatørlovene ikke, 1936 idømte Dansk Atletik Forbund ham en 18 måneders karantæne for at have taget imod penge for at løbe. Dette gentog sig 1939 og 18. juni det år blev han udelukket for livstid. 
Under anden verdenskrig var han en overgang i Tyskland som træner, og herefter blev der totalt stille om hans person, og han døde i ubemærkethed i 1969.

Danske mesterskaber 

 1938 5000m  15:26.2 
 1936 5000m  14:59.6 	
 1935 1500m  4:01.2 	
 1934 5000m  15:14.4 	
 1934 10.000m  31:43.0 	
 1933 5000m  14:54.6 	
 1933 10.000m  31:13.4 	
 1933 8km cross  25.44 (vandt dermed Kongepokalen)	
 1931 5000m  15:32.0 	
 1930 5000m  15:12.0

Eksterne linker 
 

 FILM: Ugerevy 24/1938 Internationalt atletikstævne på Østerbro Stadion. Henry Nielsen – dr.dk/Bonanza
 DANMARKS FØRSTE VERDENSMESTER I ATLETIK  
 Henry Nielsen Biography and Statistics – Olympics at Sports-Reference.com 
 Henry Nielsen DAF profil 
 Ungdoms erindringer skrevet af Carlo Møller

Mellemdistanceløbere fra Danmark
Danske OL-deltagere i atletik
Atleter fra Københavns IF
Atleter fra AIK Ålborg
Atleter fra Sparta Atletik
Atleter fra Velo Nørresundby
Personer fra Aalborg
Danske sportsudøvere udelukket for livstid
Langdistanceløbere fra Danmark
Årets fund i dansk idræt
Rosenåen

Rosenåen har været navnet på flere åer:

 Rosenåen (København)
 Rosenåen (Frederiksberg)
 Rosenåen (Brøndby)

Både i København og Brøndby har navnet været ironisk eller eufemistisk, da der var tale om svært forurenede vandløb.
Rosenåen (Brøndby)

Rosenåen (eller tidligere Magleå eller Magebæk) var en å, der fra Glostrup løb gennem Brøndbyvester og ud i Køge Bugt ved Maglebro nær den nuværende Brøndby Strand Station.

Åen hed Magleå indtil begyndelsen af 1900-tallet, hvor bl.a. spildevandet fra en sæbefabrik i Glostrup medførte omfattende lugtgener, og åen fik det eufemistiske navn "Rosenåen". I 1911 klagede skolelæreren i Brøndbyvester (hvis baghave lå ned til åen) til Kultusministeriet, hvorefter vandet blev undersøgt og en ny skole blev opført i 1916.

Åen er i dag rørlagt.

Eksternt link 
 Rosenaa på de lave målebordsblade

Kilde 
 Miljøavisen i Brøndby, nr. 3, 2008, artikel Dengang vandet i åerne var rent, eller ... af Lisbeth Hollesen

Brøndby Kommune
Vandløb på Sjælland
Jacob Axel Staël von Holstein

Jacob Axel Staël von Holstein var en livlandsk-svensk adelsmand – først og fremmest kendt som manden, der dræbte den dansk-norske søhelt Peter Wessel Tordenskiold i en duel. Hans adelsslægt havde tyske aner og stammede fra Livland, der dengang var et land bestående af den sydlige del af Estland og den nordlige del af Letland. På von Holsteins tid var landet styret af Sverige, på samme måde som Danmark i dag har Grønland og Færøerne under sig.

Da Sverige igennem mange år havde været en krigsførende nation, og von Holstein var ud af en krigerslægt, var han oberst i den svenske hær. Staël von Holstein var 40 år gammel under duellen med Tordenskiold, som kun var 30 år gammel, november 1720. Begge var de adelsmænd og skulle til en vis grad duellere om æren for de optrin, der var gået forud nogle dage tidligere.

von Holstein-slægten findes enddnu i to grene; én i Sverige og en anden i Tyskland. Da Tordenskiold i oktober 1990 ville have fyldt 300 år, fik man sammenbragt efterkommere af begge duellanter, og der kunne godt ses en vis lighed i deres ansigtstræk.

Adelige
Personer fra Sverige
Dirigere

Det at dirigere har forskellig betydning i forskellige brancher, men betyder overordnet at lede. Se følgende betydninger:

 En dirigent dirigerer et orkester.
 En officer dirigerer sine underordnede ved at råbe kommandoer til dem eller ved brug af sving med sidebevæbingen (sablen).
NEC Corporation

er en japansk multinational virksomhed med hovedkvarter i Minato i Tokyo. Selskabet hed Nippon Electric Company, Limited indtil det i 1983 skiftede navn til det nuværende. Selskabet fremstiller IT og netværksløsninger til virksomheder og til offentlige myndigheder. Siden 1980'erne har selskabet været Japans største producent af PC'ere med PC-8000 serien.

NEC var i 1990 verdens fjerdestørste PC-producent og dets virksomhed med fremstilling af halvledere var fra 1985 til 1992 verdens største og i 2006 blandt de ti største. NEC har efterfølgende solgt sin halvlederforrenting til Renesas Electronics og Elpida Memory.

NEC i 2017 nr. 463 på Fortunes liste over de 500 største virksomheder. NEC er en del af det japanske konglomerat Sumitomo Group.

Referencer

Eksterne henvisninger 

Computervirksomheder fra Japan
Sumitomo
Telekommunikationsvirksomheder fra Japan
Elektronikvirksomheder fra Japan
Arnaios

Arnaios optræder i Odysseen som en bytigger fra Ithaka. Hans mor havde kaldt ham Arnaios, da han blev født, men alle de unge benævnte ham Iros, fordi han blev brugt af enhver til ærinder som stikirenddreng.

Personer i græsk mytologi
Klaus Fuchs

Emil Julius Klaus Fuchs (født 29. december 1911 i Rüsselsheim i Tyskland, død 28. januar 1988 i Østberlin) var en tysk fysiker og  en sovjetisk spion. 

Fuchs var medlem af Tysklands socialdemokratiske parti. Han forlod Tyskland og sine studier ved Universitetet i Kiel efter den nazistiske magtovertagelse i 1933 og flygtede til England. Der tog han sin doktorgrad i 1937 ved University of Bristol. På grund af en tidligere opsigtsvækkende artikel om kvantemekanik fik han umiddelbart efter sin disputats en stilling ved University of Edinburgh.

Som tysk statsborger i Storbritannien blev Fuchs interneret, da krigen brød ud, og han blev forflyttet til Canada. Fysikeren Max Born udvirkede, at interneringen blev ophævet allerede i 1941, og Fuchs kunne herefter vende tilbage til Edinburgh. Han deltog i arbejdet med at udvikle en britisk atombombe, hvilket gjorde ham interessant for Sovjetunionen. Senest i august 1941 etablerede den sovjetiske militære efterretningstjeneste GRU kontakt med Fuchs. Han erkendte senere, at han begyndte at udlevere militære hemmeligheder til Sovjetunionen umiddelbart efter at den tyske invasion på Østfronten indledtes. Kontakten med GRU var ifølge Fuchs formidlet af et medlem af det tyske kommunistparti.

I efteråret 1943 knyttedes Fuchs til USA's kernevåbenprogram, Manhattanprojektet, og begyndte i august 1944 at arbejde ved Los Alamos-laboratoriet primært med konstruktionsdetaljer for en plutoniumbombe. I 1945 vendte Fuchs tilbage til England, hvor han fik en fremtrædende stilling i Atomic Energy Research Establishment i Harwell. I 1947-49 udleverede Fuchs de teoretiske grundberegninger for atombomber til Sovjetunionen sammen med resultaterne af de amerikanske prøvesprænginger ved Eniwetok. Fuchs udleverede også oplysninger om den amerikanske uranfremstillning. Det medførte, at Sovjet kunne beregne antallet af amerikanske atombomber med stor præcision.

Fuchs blev tiltalt for spionage i 1950 og idømtes 14 års fængsel under Manhattan-perioden, hvilket var maximumstraf for overdragelse af militære hemmeligheder til en allieret stat. Han mistede også sit britiske statsborgerskab. Russerne benægtede  officielt at Fuchs arbejdede for dem. Fuchs blev løsladt 1959 og flyttede til DDR hvor han fortsatte sin videnskabelige karriere og arbejdede med atomforskning til sin pensionering i 1979.

Eksterne henvisninger 

Atomfysikere fra Tyskland
Spioner for Sovjetunionen
Personer fra Hessen
Sodom

Sodom er et tysk thrash metal-band dannet i 1982 i Gelsenkirchen.

Sammen med Kreator, Destruction og Tankard betragtes Sodom som et af de "fire store" tyske thrash metal-bands. Mens de to andre skabte en lyd som senere ville påvirke dødsmetal, blev Sodoms musik senere inspiration for mange black metal-bands i slutningen af 1980'erne og starten af 1990'erne.

Medlemmer 
 Tom Angelripper (Thomas Such, Onkel Tom) – Vokal, bas
 Frank Testegen – guitar (1983-1984, 2018-)
Yorck Segatz – guitars (2018–)
Stefan "Husky" Hüskens – Trommer (2018–)

Tidligere medlemmer 

 Bernd Kost – Guitar
 Bobby Schottkowski – Trommer

 Frank Testegen – guitar (1983-1984, 2007)
 Josef Dominic – guitar (1984-1985, 2007)
 Michael Wulf – guitar (1985-1986)
 Frank Gosdzik – guitar (1987-1989, 28. december 2006 ved en koncert i Bochum)
 Michael Hoffman – guitar (1990)
 Andy Brings – guitar (1991-1995)
 Dirk Strahlimeier – guitar (1995-1996)
 Christian Dudek – trommer (1983-1992)
 Guido Richter – trommer

Diskografi

Studiealbum 
 1986: Obsessed by Cruelty'
 1987: Persecution Mania 1989: Agent Orange 1990: Better Off Dead 1992: Tapping the Vein 1994: Get What You Deserve 1995: Masquerade in Blood 1997: 'Til Death Do Us Unite 1999: Code Red 2001: M-16 2006: Sodom 2007: The Final Sign of Evil 2010: In War and Pieces 2013: Epitome of Torture 2016: Decision Day 2020: Genesis XIX Ep'er 
 1984: In the Sign of Evil 1987: Expurse of Sodomy 1989: Ausgebombt 1991: The Saw is the Law 1993: Aber bitte mit Sahne Opsamlingsalbum 
 1990: Agent Orange Box (bokssæt)
 1991: Sodomania 1996: Ten Black Years - Best Of Livealbum 
 1988: Mortal Way of Live 1994: Marooned Live 1994: Live in der Zeche Carl (vhs)
 2003: One Night in Bangkok 2005: Lords of Depravity Pt. 1 (dvd)

 Demoer 
 1982: Witching Metal 1984: Victims of Death''

Fodnoter

Eksterne henvisninger 

 Officiel hjemmeside
 Officielt forum
 
 Biografi på Rockdetector

Thrash metal-grupper
Speed metal-grupper
Black metal-grupper
Metalgrupper fra Tyskland
Musikgrupper fra 1982
Per Brahe (sceneinstruktør)

Per Brahe (født 11. maj 1952) er en dansk sceneinstruktør.

Han er uddannet fra instruktørlinjen på Statens Teaterskole i 1984, og arbejdede forinden som regissør på bl.a. Århus Teater og i Cirkusbygningen i København.

Han drev 1991-1999 den private teaterskole Michael Chekov Studio i Århus. 

Per Brahe har i flere år arbejdet med brugen af balinesiske masker til træning af skuespillere. De seneste år har han boet og arbejdet i New York, hvor han er leder af Studio 5 og underviser i maskearbejde på bl.a. Actors Studio, Yale University, NYU Tisch School of Arts og The William Esper Studio.

Teaterinstruktører fra Danmark
Ron-Robert Zieler

Ron-Robert Zieler (født 12. februar 1989) er en tysk fodboldspiller, der spiller som målmand for VfB Stuttgart.  Tidligere har han spillet for Leicester, Manchester United, Northampton Town F.C. og Hannover 96.

Han fik debut for Tysklands fodboldlandshold i 2011. Han var en del af den tyske trup, der vandt guld ved VM i 2014 i Brasilien. Han var dog ved hele turneringen reserve for førstevalget Manuel Neuer, og opnåede ingen spilletid i nogen af tyskernes syv kampe.

Eksterne henvisninger 

Fodboldspillere fra Tyskland
Fodboldspillere fra 1. FC Köln
Fodboldspillere fra Manchester United F.C.
Fodboldspillere fra Northampton Town F.C.
Fodboldspillere fra Hannover 96
Fodboldspillere fra Leicester City F.C.
Fodboldspillere fra VfB Stuttgart
Personer fra Köln
Verdensmestre i fodbold
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Micky Skeel Hansen

Micky Skeel Hansen (født den 23. december 1988) er en dansk skuespiller, sanger og sangskriver.

Skeel havde sin filmdebut i Af banen. Han var første gang på tv i Snurre Snups Søndagsklub i 2005.

Fra 2010–13 var Skeel en del af popgruppen PULS, der bl.a. hittede med singlen "Dope" sammen med Ole Henriksen.

I 2017 flyttede Skeel til Los Angeles, hvor han til daglig arbejder som sangskriver.

Melodi Grand Prix 
Som sangskriver har Skeel været med til at skrive sangen "Suitcase" til Anne Gadegaard, der kom på en 2. plads ved Dansk Melodi Grand Prix 2015.

I 2023 bidrog Skeel som sanger og sangskriver til det danske Melodi Grand Prix med sangen “Glansbillede”, som fik en 3. plads.

Udvalgt filmografi 
 Familien Gregersen (2004)
 Af banen (2005) (optaget 2004)
 Dommeren (2005)
 Remix (2008)
 Den skaldede frisør (2012, engelsk titel Love Is All You Need)

Tv-serier 
 Sommer (2008) 3 afsnit

Referencer

Kilder

Eksterne henvisninger 
 

Skuespillere fra Danmark
Filmskuespillere fra Danmark
The Pagan Front

The Pagan Front er en websted, som stiller serverplads til rådighed for nationalsocialistiske black metal-bands og diverse pagan metal-bands, som ellers ofte ville have svært ved at få deres materiale distribueret på grund af deres ekstreme nazistiske holdninger. De fungerer også som paraplyorganisation eller samlingspunkt for flere højreorienterede magasiner og pladeselskaber.

Blandt de bedst kendte bands som støttes af The Pagan Front er Capricornus, Der Stürmer, Graveland, Kataxu og Temnozor.

Eksterne henvisninger
 Officiel hjemmeside 

Musiktjenester
Black metal
Nazisme
Tambourstav

En tambourstav er den stav, som en tambourmajor (stabstambour eller regimentstambour) benytter til lydløst at dirigere sit musik- eller tambourkorps. Når tambourmajoren fører paraden an, vil 10-12 forskellige fagter i luften med tambourstaven fortælle de bagvedgående musikere, hvad de skal gøre.

Ikke dirigere nuancer 
Musikkens nuancer kan ikke dirigeres med tambourstaven under paraden, og dette er heller ikke meningen. Tambourstaven giver derimod tegn til at sætte i march, at stoppe musikken (slå musikken af), at svinge til højre eller venstre, at gøre holdt (ikke marchere længere), at dele sig op i to hold ved vanskelig passage af fx en port, at gå ét-march (slow march), at spille ny melodi ved at vinke musikken af, at hilse på standspersoner på hele musikkens vegne, at sørge ved fx en begravelse ved at holde staven skråt over skulderen ligesom en officers sabel, at gå kontramarch, at gå bagom opmarch, at sætte i gang osv. Tambourstaven er tambourmajorens værdighedstegn på lige fod med en officeres sabel, og når tambourstaven ikke er aktiv i tjeneste, holdes den vandret i venstre hånd på midten.

Pynt på staven 
Tambourstaven har possement (snoretræk) i næsten hele stavens længde i regimentets farver, fx blå og hvid for Livgarden eller grøn og hvid for hærhjemmeværnet. Snoretrækket afsluttes nær dupskoen (den spidse ende) med to kvaster i samme regimentsfarve. Herfor bliver tambourstaven mest tydelig for de allerbageste musikere eller tambourer, da kvasterne vil svinge på en "afslørende" måde. På kuglen, altså tambourstavens tykke ende, i er oftest indgraveret regimentets bomærke i ædelmetal, fx sølv og sindbilledet (devisen/mottoet) i fx guld.

Stavens længde 
Der har igennem århundrederne været forskellige længder på tambourstavene alt efter, hvordan stavføringen har været anvendt. Tambourstaven har den rette længde nu om dage, når tambourmajoren kan have den stående på dubskoen og helt op i armhulen. Stavføringen foregår altid i højre hånd, og den må aldrig kastes op i luften. Ved en rørstilling for tambourmajoren med let spredte ben holdes tambourstaven i strakt arm stående på dupskoen og med overhåndsgreb lige under kuglehovedet. Derfor kan tambourmajoren hurtigt stille sig i retstilling med begge ben samlet, hvorfor tambourstaven svinger i en bue ind foran ansigten med dupsskoen pegende lige op i luften.

Musik
Frank Rost

Frank Rost (født 30. juni 1973 i Karl-Marx-Stadt, Østtyskland) er en tidligere tysk fodboldspiller, der spillede som målmand senest hos New York Red Bulls. Derudover har han tidligere optrådt i en årrække hos SV Werder Bremen, som han to gange blev tysk pokalvinder med, og hos Markkleeberg, Schalke 04 og Hamburger SV.

Landshold 
Rost står (pr. februar 2009) noteret for fire kampe for Tysklands landshold, som han debuterede for i 2002 i en kamp mod USA.

Titler 
DFB-Pokal
 1994 og 1999 med Werder Bremen

Eksterne henvisninger 

 Rosts egen hjemmeside 
 fussballdaten.de spillerinfo 

Fodboldspillere fra Tyskland
Fodboldspillere fra Werder Bremen
Fodboldspillere fra FC Schalke 04
Fodboldspillere fra Hamburger SV
Fodboldspillere fra New York Red Bulls
Personer fra Chemnitz
Horde (band)

Horde var et kristent black metal-projekt fra Melbourne i Australien. Bandets eneste medlem, som gik under navnet Anonymous, havde tidligere spillet i Mortification og Paramæcium. Projektet var aktivt i 1994, da dets eneste album Hellig Usvart blev udgivet gennem Nuclear Blast, og senere i 2007, da 'bandet' spillede sin eneste livekoncert nogensinde i Oslo. Hellig Usvart viste sig at blive en skelsættende udgivelse for den kristne black metal-bevægelse, og albummet skabte ophedede debatter på den ellers normalt antikristne black metal-scene da det blev udgivet.

Diskografi

Studiealbum
 1994: Hellig Usvart

Livealbum
 2007: Alive in Oslo
 2007: The Day of Total Armageddon Holocaust (dvd)

Fodnoter

Eksterne henvisninger
 
 Rowe Productions 
 Billeder fra Hordekoncerten ved Nordic Fest 

Kristne musikgrupper
Black metal-grupper
Metalgrupper fra Australien
Musikgrupper fra 1994
Sounds of the Universe

Sounds of the Universe er det 12. Depeche Mode studiealbum, der står til at blive udgivet verden over mandag den 20. april 2009.
Førstesinglen "Wrong" blev udgivet den 24. februar, efter en optræden til Echo Awards 2009 i Berlin.

Track Listen 
CD:
 "In Chains"  – 6:53
 "Hole To Feed"  – 3:59
 "Wrong"  – 3:13
 "Fragile Tension"  – 4:09
 "Little Soul"  – 	3:31
 "In Sympathy"  – 	4:54
 "Peace"  – 4:29
 "Come Back"  – 5:15
 "Spacewalker"  – 1:53
 "Perfect"  – 4:33
 "Miles Away/The Truth Is"  – 4:14
 "Jezebel"  – 4:41
 "Corrupt"  – 6:15

Depeche Mode-album
Album fra 2009
Livgardens Gamle Tambourer

Livgardens Gamle Tambourer er en forening der  blev stiftet den 7. oktober 1964 på Livgardens Kaserne i Gothersgade i København. Dog havde der i 1800-tallet været en tilsvarende forening af samme navn, men den sygnede hen.

Foreningen optager forhåndværende tambourer fra Livgarden. De gamle tambourer spiller undertiden som genindkaldte tambourer for Livgarden, bl.a. til Livgardens 350-års-jubilæum den 30. juni 2008.

I 2014 fylder foreningen 50 år.

Følg med i foreningens aktivteter på www.tambourforeningen.dk

Foreninger fra Danmark
Danmarks militær
Nutzhorn

Hoeberg von Nutzhorn og von Nutzhorn er to danske brevadelsslægter, den ene lever stadig.

Oberst Bagge Hoeberg (1682-1767), gift med Wilhel­mine Johanne von Nutzhorn, blev 14. december 1759 optaget i den danske adelsstand under navnet Hoeberg von Nutzhorn. Hans sønnesøn Bendix Conrad Heinrich von Nutzhorn (1771-1851), major og branddirektør, havde tre børn:

 Anna Scholastica, f. 24. december 1819, gift med direktør i Privatbanken Charles Aumont (1823-1905).
 Anna Henriette, f. 9. april 1823.
 Carl Ludvig Vilhelm Rømer von Nutzhorn (1828-1899), amtmand over Vejle Amt, 1864 indenrigsminister, senere justitsminister, Kommandør af Dannebrog og Dannebrogsmand, gift med Emilie Aarestrup. Børn: Olga, f. 20. maj 1874, Ingeborg, f. 25. januar 1875, og Gertrud Caroline Thekla Elisabeth, f. 4. marts 1878. Han var sidste mand af slægten Hoeberg von Nutzhorn.
 Major og branddirektør Bendix Conrad Heinrich Hoeberg von Nutzhorn (muligvis søn her) adopterede endvidere sine to stedsønner, Andreas og Ditlev Andersen, som ved patent af 29. maj 1845 blev optaget i den danske adelsstand  med navnet von Nutzhorn. Denne slægt lever endnu.  Andreas døde uden børn. Ditlev (1800-1865), en bekendt læge, gift med Charlotte Cathrine Fejlberg. Børn:
 Louise Anna, f. 6. juli 1831, gift med pastor H.F. Fejlberg til Darum.
 Bendix Conrad Heinrich Andersen (20. februar 1833-1925) cand.theol., medbestyrer af Askov Folkehøjskole, gift med Johanne Bertelsen. Børn: Mette Marie Charlotte, f. 18. juli 1867, Johanne, f. 18. november 1869, Ditlev Andersen, f. 26. juni 1872, Holger Andersen, f. 25. august 1874, Sigrid, f. 12. februar 1876, Henning Frederik Fejlberg Andersen, f. 2. januar 1878.
 Henning Frederik Fejlberg Andersen (15. november 1835 – 20. februar 1866), Dr.phil.
 Charlotte Cathrine, f. 7. juli 1858, gift med løjtnant P.B. Fejlberg.
 Anna Marie, f. 22. januar 1840, i Roskilde Kloster.
 Ditlev Andersen (1841-1864), skibslæge.
 Louise, f. 6. august 1842, i Roskilde Kloster.
 Theodor Octavius (1844-1873), forstkandidat.

En broder af major Nutzhorn efterlod afkom, som levede i bondestanden i nærheden af Horsens.

Eksterne henvisninger/kilder 
 Beskrivelse i Dansk Adelskaldender 1878
 Stamtavle i Danmarks Adels Aarbog 2003-05 (IKKE benyttet her).

Adelsslægter fra Danmark
Databasefelt

Et databasefelt i en databasetabel, defineres som en association mellem en datatype og et navn. Begreberne attribut eller egenskab bruges ofte i faglitteraturen for felt. Tilføres attributten en værdi, begrænset af datatypens værdimængde, kaldes det en komponent. Dette begreb bruges dog ikke ofte.

Attribut-definitionen indgår i definition af en række i en databasetabel. En række kaldes i faglitteraturen af og til en tupel på nydansk.

Databaser
Databaserække

En række, af og til kaldet en tupel (af engelsk tuple, udtales parallelt med couple) er defineret som en mængde af 1,...,N forekomster af felter. Antallet af felter kaldes rækkens grad. En række med et felt siges at være unær, med to felter binær, med tre felter ternær, etc. 
Mængden af attributter kaldes også for rækkens hoved.

Mængden af komponenter, attributter tilført værdier, kaldes rækkens værdi.

Række-definitionen indgår i definition af en databasetabel.

Databaser